Table o contents

Yakutsk wis foondit as an ostrog (fort) bi Pyotr Beketov in 1632. In 1639, it became the centre o a voyevodstvo. The voivode o Yakutsk swith became the maist important Roushie offeecial in the region an directit expansion tae the east an sooth. Yakutsk didnae grow intae a ceety till the discovery o muckle reserves o gowd an ither minerals in the 1880s an 1890s. Thir reserves wur developed extensively durin industrialization unner Stalin. The rapid growthe o forcit labor camps in Siberie wis an aw a major factor encouragin Yakutsk's development.

Municipally, Yakutsk an the fower rural localities are incorporatit as Yakutsk Urban Okrug. The settlement o Zhatay is no a pairt o Yakutsk Urban Okrug an is independently incorporatit as Zhatay Urban Okrug.

Yakutsk is a destination o the Lena Heich-gate. The ceety's connection tae the heichgate is anerlie accessible bi ferry in the simmer, or in the deid o winter, directly ower the frozen Lena River, as Yakutsk lees entirely on its wastren bank, an thare is nae brig onywhaur in the Sakha Republic that crosses the Lena. The burn is impassable for lang periods o the year whan it is fou o loose ice, or whan the ice kiver is no sufficiently thick tae support traffeck, or whan the watter level is heich an the river turbulent wi Ware floodin. The heich-gate ends on the eastren bank o Lena in Nizhny Bestyakh (Нижний Бестях), an urban-type settlement o some fower thoosan fowk. Yakutsk is connectit wi Magadan bi the Kolyma Heich-gate.

Wi the Lena River navigable in the simmer, thare various boat cruises affered, includin up the burn tae the Lena Pillars, an dounriver tours that veesit spectacular scenery in the lawer reaches an the Lena delta.